  Виталий Пронин Кенешын вераськон мынӥз йӧскалык политикаын 2025-тӥ арозь чаклам ужпумъёс сярысь.Сое пусйиз Россысь Правительстволэн Тӧроезлэн воштӥсез Александр Хлопонин калык кусыпъёсты радъянъя кенешлэн пумиськонэз дыръя. 20-тӥ пӧсьтолэзе Йошкар-Олаын сое орчытӥз Россилэн Азьмуртэз Владимир Путин. Кенешын вераськон мынӥз йӧскалык политикаын 2025-тӥ арозь чаклам ужпумъёс сярысь.- Кулэ муниципал кылдытэтъёсын кусыпъёс тупатыны. Улон возьматэ, бадӟым городъёсын гинэ ӧвӧл, гуртъёсын но луэ ӟеч нуыны йӧскалык политикаез. Кылсярысь, Удмуртиын муниципал кылдытэтъёс бордын кылдытэмын 30 кенешъёс, соос сэртто-перчто калык кусыпъёсын герӟаськем ужпумъёсты, - пусйиз Александр Хлопонин.Вераны кулэ, Йошкар-Олаын ортчем заседаниын озьы ик вераськизы этнографической диктант сярысь но. Со нырысьсэ ортчиз кылем арын Удмуртиысь Нациосын ужан политикая министерстволэн кичӧлтэмезъя.- Диктантэз сяме пыӵатыны луэ, Калык эшъяськон нуналлы сӥзьыса. Туэ ми сое гожтыны малпаськомы 3-тӥ шуркынмонэ, - шуиз Удмуртиысь ӟуч лулчеберетъя огазеяськонлэн ёзчиез Максим Фефилов.Сергей Захаров Туспуктэм: www.minnac.ru  